《中秋佳月怀杜安行冯当可二首》
宋代·郭印

西风卷尽片云浮，天宇团圆素月流。
玉斧修成三夜景，银盘赛过十年秋。
佳人渺邈心相照，羁客徘徊影共愁。
安得仙娥一招手，驱鸾驾鹤上琼楼。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。